

**REPUBLIKA HRVATSKA**

**PRIMORSKO-GORANSKA ŽUPANIJA**



**OPĆINA MATULJI**

**Općinsko vijeće**

***Z A P I S N I K***

***sa 38. sjednice Općinskog vijeća Općine Matulji održane***

***20.02.2025. godine u vijećnici Općine Matulji***

Sjednicu je u **17,00** sati otvorila **PREDSJEDNICA** Općinskog vijeća Općine Matulji, Iva Letina. Pozdravila je prisutne vijećnike te goste iz Urbanističkog studija Rijeka.

**PREDSJEDNICA** Općinskog vijeća proziva vijećnike te utvrđuje da su:

**Sjednici nazočni sljedeći vijećnici:** Ivana Bratović, Gordana Galešić, Miljenko Hegeduš, Slobodan Juračić, Nevio Klarić, Iva Letina, Ivan Lipovac, Irena Lovrić, Sandro Pecman, Doris Stanić, Rajko Stanić, Arsen Sušanj i Eni Šebalj.

**Opravdano odsutni vijećnici:** Vladan Mekterović

**Trenutno odsutni**: Bojan Šustar

**PREDSJEDNICA** Općinskog vijeća - konstatira da je sjednici Općinskog vijeća **prisutno 13 vijećnika (od ukupno 15 vijećnika**)te da će sve odluke donesene na sjednici biti pravovaljane.

**Sjednici Vijeća nazočni su:**

1. Općinski načelnik Općine Matulji, Vedran Kinkela
2. Zamjenik općinskog načelnika Općine Matulji, Eduard Baćić
3. Urbanistički studio Rijeka, Ana Brusić Batistić
4. Urbanistički studio Rijeka, Tatjana Rakovac
5. Pročelnica Jedinstvenog upravnog odjela Općine Matulji, Irena Gauš,
6. Voditeljica Odsjeka za samoupravu i upravu, Smiljana Veselinović
7. Viši stručni suradnik za prostorno uređenje, Marko Kurtović
8. Ugovoreni snimatelj Obrta RIF-MARKETING, Nikola Cvjetović
9. Novinarka Novog lista, Aleksandra Kućel Ilić
10. Viša savjetnica za poslove izvršnog i predstavničkog tijela, Diana Grbac Lazar
11. Voditeljica odsjeka za proračun i financije, Andrea Brumnjak

Za ovjerovitelje zapisnika **JEDNOGLASNO** su izabrani: **Doris Stanić i Rajko Stanić.**

**PREDSJEDNICA** Općinskog vijeća poziva Općinskog načelnika da podnese Izvješće o aktivnostima između dvije sjednice.

**OPĆINSKI NAČELNIK** - daje kratak pregled aktualnosti za period od 13.12.2024. do 20.02.2025. godine.

**PREDSJEDNICA** Općinskog vijeća poziva vijećnike na davanje komentara po Izvješću Općinskog načelnika.

**PREDSJEDNICA** Općinskog vijeća utvrđuje da se nitko od vijećnika nije javio za komentar te poziva vijećnike na postavljanje novih vijećničkih pitanja. Prije vijećničkih pitanja obavijestila je prisutne da je svima proslijeđen dopis vezan za problematiku Bina Istre te predložila da se slijedeći tjedan sazove tematska sjednica Općinskog vijeća te da se pozovu svi akteri da budu upoznati sa svim stranama.

**OPĆINSKI NAČELNIK** – odgovorio je da ne zna da li će svi akteri moći prisustvovati toj sjednici te da ne može potvrditi termin, najprije mora provjeriti sa predstavnicima Bina Istra kada mogu prisustvovati sjednici. Rekao je da može odgovoriti na postavljeno pitanje iz dopisa.

**PREDSJEDNICA** Općinskog vijeća je rekla da mogu saslušati odgovor, ali da se prebaci za tematsku sjednicu jer da neće danas dobiti odgovor.

**OPĆINSKI NAČELNIK** – odgovorio je vezano za pitanje vijećnika Klarića za lokacijsku dozvolu, da je lokacijska dozvola zakonita, jer datum izdavanja ne utječe na njezinu zakonitost, također u Urbanizmu u Opatiji ne bi izdali nezakoniti akt jer ne bi nijedan akt koji oni izdaju trebao biti nezakonit. Zbog količine posla i drugih faktora, lokacijske dozvole i općenito dozvole se ne izdaju u zakonskim rokovima. Više je puta na Općinskom vijeću govorio o tome, u ovom slučaju je lokacijska dozvola izdana nakon 15 mjeseci od podnošenja. Već je govorio da je jedna dozvola dobivena nakon 6 godina i 11 mjeseci. Slična je stvar kod katastra, te stvari traju predugo i utječu na investicije, kako pravnih osoba tako i privatnih osoba. Što se tiče drugog pitanja, Općina je ishodovala pravomoćnu lokacijsku dozvolu i rješavaju se imovinsko-pravni odnosi, provodi se uris ceste i dok se to ne provede, ostali elaborati ne mogu biti gotovi. Jako puno stvari utječe na dinamiku bilo kojeg projekta, sve to što radi Općina ili bilo koji drugi investitor, npr. projektiranje, uvodi se vanjsko projektiranje i može trajati x vremena, isto tako ishođenje dozvola, mjerenja, provedba nečega kroz katastar, promjena projekata. Sve to utječe na rokove, rokovi su takvi kakvi su postavljeni u zakonima, nažalost iz naših primjera vidi se da se ti rokovi ne ispoštuju, nego bude izdano izvan rokova i to utječe na sve projekte, bilo oni javni, društveni ili nešto treće.

***Vijećnička pitanja:***

**SANDRO PECMAN** –rekao je da uvažava isprike zbog kasnog odgovora na vijećničko pitanje, ali mu je čudno da je za 2 rečenice trebalo 2 i pol mjeseca. Pitao je da li imamo povratni odgovor od tih inspekcija?

**OPĆINSKI NAČELNIK** – odgovorio je da je nažalost praksa da nemaju obvezu da nas o tome izvještavaju. Rekao je da će provjeriti da li je nešto stiglo u Općinu.

**SANDRO PECMAN** – iz rebalansa Proračuna je vidio da je u planu Vatrogasni dom u Munama, njegovo obnavljanje. Do sada nije čuo riječi o tome te je pitao ostale vijećnike da li je netko čuo o tome. Rekao je da su vijećnici dobili na stol 2.400.000 € povećanje proračuna za vatrogasni dom, slaže se s time da ga treba urediti i da se povuku novci gdje se mogu povući, ali da vijećnici sada dobiju prvi glas o tome mu je neozbiljno.

**OPĆINSKI NAČELNIK** – odgovorio je da kao što je i u obrazloženju napisano, planiraju prijaviti taj projekt na natječaj koji završava u 3. mjesecu, posljednje vijeće je bilo u 12. mjesecu, a jedan od uvjeta koji su tamo postavljeni, na većini natječaja je do sada bilo dovoljno da Općina izda izjavu da će pokriti ostatak sredstava do cijelog projekta ukoliko projekt prođe na natječaju, međutim na ovom natječaju se dodatno boduje ukoliko je projekt naveden kao zasebna stavka u Proračunu. S obzirom da za slijedeće Vijeće ne znaju kad će biti, odlučili su se na ovaj način, samo da se stavi u Proračun, tako da se može dobiti više bodova u samoj prijavi, a projekt se još projektira, tako da projekt nije gotov. S jedne strane računaju da dobiju čim više bodova, a s druge strane da uspiju u roku do kraja završiti projekt pa ga onda prezentiraju. Vrijeme je takvo, okolnosti su specifične pa su se odlučili na ovaj način probat napraviti maksimalno i dobiti čim više bodova da se povuku sredstva. Riječ je o kompletnoj rekonstrukciji objekta Vatrogasnog doma u Munama, renovirao bi se objekt izvana i dio unutra. Isto je tako i pitanje što se tiče opreme, to je pitanje razgovora sa JVP da li će trebati ubaciti opremu. Sam natječaj je dosta zahtjevan, kompleksan i treba ga dobro razraditi.

**SANDRO PECMAN** – ako je dobro shvatio, projekt je u izradi, naručen je i radi se. Pitao je da li je projekt za prijavu obavezan, da li je realno da će biti do kraja 3. mjeseca te je rekao da bi volio vidjeti projekt kad bude gotov da se vidi u što se ulaže.

**OPĆINSKI NAČELNIK** – odgovorio je da su takvi rokovi izvođaču.

**PREDSJEDNICA** Općinskog vijeća – rekla je da je dobila mailom zamolbu za provjeru statusa. Stanari ulice Jušići od broja 107 – 98A su potpisali putem vijećnika peticiju za usporivače. Zna da neće dobiti odgovore na to, pitanje je da je upit poslan na službenu mail adresu Općine Matulji 17.11., ali nikada nisu dobili odgovor na taj upit.

**OPĆINSKI NAČELNIK** – odgovorio je da će provjeriti.

**PREDSJEDNICA** Općinskog vijeća – konstatira da se više nitko od vijećnika nije javio za postavljanje vijećničkih pitanja te se prelazi na **usvajanje zapisnika sa 36. i 37. sjednice Općinskog vijeća.**

Konstatira da u Poslovničkom roku nije bilo dostavljenih primjedbi na isti, te daje Zapisnik sa 36. sjednice Općinskog vijeća na glasanje.

**OPĆINSKO VIJEĆE** je sa **13 glasova ZA (JEDNOGLASNO)** usvojilo **zapisnik sa 36. sjednice Općinskog vijeća.**

**PREDSJEDNICA** Općinskog vijeća – konstatira da u Poslovničkom roku nije bilo dostavljenih primjedbi na zapisnik sa 37. sjednice Općinskog vijeća, te daje isti na glasanje.

**OPĆINSKO VIJEĆE** je sa **13 glasova ZA (JEDNOGLASNO)** usvojilo **zapisnik sa 37. sjednice Općinskog vijeća.**

**PREDSJEDNICA** Općinskog vijeća – iznosi da je dana 10. veljače 2025. godine dostavljen dnevni red 38. sjednice, a dana 18. veljače i dopuna dnevnog reda.

U dodatnim materijalima dostavljeni su: zapisnik Odbora za Statut, Poslovnik i normativnu djelatnost, Izvod iz zapisnika Odbora za poslovni prostor, stambene poslove i imovinsko-pravna pitanja, izvješće o provedenom savjetovanju za Odluku o izmjeni Odluke o porezima Općina Matulji te Izvješće o provedenom savjetovanju za Odluku o visini poreznih stopa godišnjeg poreza na dohodak.

Sukladno članku 63. Poslovnika Općinskog vijeća Općine Matulji predloženi Dnevni red smatra se utvrđenim utvrđenim budući da na isti nije bilo podnesenih prigovora u pisanom obliku. Slijedom toga daje na glasanje sljedeći dnevni red:

***Dnevni red***

1. **Prijedlog Odluke o dodjeli javnih i počasnih priznanja Općine Matulji za 2025.godinu**

Izvjestitelji: Predsjednica Odbora za izbor i imenovanje Ivana Bratović,

1. **Prijedlog Odluke o izboru najpovoljnijeg ponuditelja za kupnju nekretnine k.č. 359 k.o. Matulji**

Izvjestitelji: Općinski načelnik Vedran Kinkela i Voditeljica Odsjeka za samoupravu i upravu Smiljana Veselinović,

1. **Prijedlog Odluke o izmjeni Odluke o porezima Općine Matulji**

Izvjestitelji: Općinski načelnik Vedran Kinkela, Pročelnica Jedinstvenog upravnog odjela Irena Gauš i Voditeljica Odsjeka za proračun i financije Andrea Brumnjak,

1. **Prijedlog Odluke o visini poreznih stopa godišnjeg poreza na dohodak na području Općine Matulji,**

Izvjestitelji: Općinski načelnik Vedran Kinkela, Pročelnica Jedinstvenog upravnog odjela Irena Gauš i Voditeljica Odsjeka za proračun i financije Andrea Brumnjak,

1. **Prijedlog Odluke o izmjenama i dopunama Odluke o komunalnom redu Općine Matulji**,

Izvjestitelji: Općinski načelnik Vedran Kinkela, Pročelnica Jedinstvenog upravnog odjela Irena Gauš,

1. **Prijedlog Odluke o izmjeni Odluke o visini paušalnog poreza po krevetu, smještajnoj jedinici u kamp-odmorištu i smještajnoj jedinici za robinzonski smještaj,**

Izvjestitelji: Općinski načelnik Vedran Kinkela, Pročelnica Jedinstvenog upravnog odjela Irena Gauš,

1. **Prijedlog Programa poticanja razvoja malog gospodarstva Općine Matulji**

Izvjestitelji: Općinski načelnik Vedran Kinkela, Pročelnica Jedinstvenog upravnog odjela Irena Gauš,

1. **Prijedlog Odluke o izmjenama i dopunama Urbanističkog plana uređenja 14 poslovne zone Miklavija (K8)**

Izvjestitelji: Općinski načelnik Vedran Kinkela, predstavnik izrađivača Plana i Viši stručni suradnik za prostorno uređenje, Marko Kurtović,

1. **Prijedlog Izmjena i dopuna Proračuna Općine Matulji za 2025. godinu,**

Izvjestitelji: Općinski načelnik Vedran Kinkela, Pročelnica Jedinstvenog upravnog odjela Irena Gauš i Voditeljica Odsjeka za proračun i financije Andrea Brumnjak,

1. **Prijedlog Odluke o ukidanju statusa javnog dobra na dijelu k.č. 2860/2 k.o. Kućeli**

Izvjestitelj: Predsjednik Odbora za poslovni prostor, stambene poslove i imovinsko pravna pitanja Vladan Mekretović

**SLOBODAN JURAČIĆ** – predložio je da se točku 8. stavi na prvo mjesto kako gosti ne bi morali čekati.

**PREDSJEDNICA** Općinskog vijeća je prihvatila prijedlog te dala na glasanje izmijenjeni Dnevni red:

***Dnevni red***

1. **Prijedlog Odluke o izmjenama i dopunama Urbanističkog plana uređenja 14 poslovne zone Miklavija (K8)**

Izvjestitelji: Općinski načelnik Vedran Kinkela, predstavnik izrađivača Plana i Viši stručni suradnik za prostorno uređenje, Marko Kurtović,

1. **Prijedlog Odluke o dodjeli javnih i počasnih priznanja Općine Matulji za 2025.godinu**

Izvjestitelji: Predsjednica Odbora za izbor i imenovanje Ivana Bratović,

1. **Prijedlog Odluke o izboru najpovoljnijeg ponuditelja za kupnju nekretnine k.č. 359 k.o. Matulji**

Izvjestitelji: Općinski načelnik Vedran Kinkela i Voditeljica Odsjeka za samoupravu i upravu Smiljana Veselinović,

1. **Prijedlog Odluke o izmjeni Odluke o porezima Općine Matulji**

Izvjestitelji: Općinski načelnik Vedran Kinkela, Pročelnica Jedinstvenog upravnog odjela Irena Gauš i Voditeljica Odsjeka za proračun i financije Andrea Brumnjak,

1. **Prijedlog Odluke o visini poreznih stopa godišnjeg poreza na dohodak na području Općine Matulji,**

Izvjestitelji: Općinski načelnik Vedran Kinkela, Pročelnica Jedinstvenog upravnog odjela Irena Gauš i Voditeljica Odsjeka za proračun i financije Andrea Brumnjak,

1. **Prijedlog Odluke o izmjenama i dopunama Odluke o komunalnom redu Općine Matulji**,

Izvjestitelji: Općinski načelnik Vedran Kinkela, Pročelnica Jedinstvenog upravnog odjela Irena Gauš,

1. **Prijedlog Odluke o izmjeni Odluke o visini paušalnog poreza po krevetu, smještajnoj jedinici u kamp-odmorištu i smještajnoj jedinici za robinzonski smještaj,**

Izvjestitelji: Općinski načelnik Vedran Kinkela, Pročelnica Jedinstvenog upravnog odjela Irena Gauš,

1. **Prijedlog Programa poticanja razvoja malog gospodarstva Općine Matulji**

Izvjestitelji: Općinski načelnik Vedran Kinkela, Pročelnica Jedinstvenog upravnog odjela Irena Gauš,

1. **Prijedlog Izmjena i dopuna Proračuna Općine Matulji za 2025. godinu,**

Izvjestitelji: Općinski načelnik Vedran Kinkela, Pročelnica Jedinstvenog upravnog odjela Irena Gauš i Voditeljica Odsjeka za proračun i financije Andrea Brumnjak,

1. **Prijedlog Odluke o ukidanju statusa javnog dobra na dijelu k.č. 2860/2 k.o. Kućeli**

Izvjestitelj: Predsjednik Odbora za poslovni prostor, stambene poslove i imovinsko pravna pitanja Vladan Mekretović

**PREDSJEDNICA** Općinskog vijeća **konstatira da je Općinsko Vijeće sa 13 glasova ZA (JEDNOGLASNO) prihvatilo Dnevni red.**

***AD-1.* *Prijedlog Odluke o izmjenama i dopunama Urbanističkog plana uređenja 14 poslovne zone Miklavija (K8)***

**PREDSJEDNICA** Općinskog vijeća konstatira da je materijal uz ovu točku dostavljen vijećnicima. O ovoj točki dnevnog reda očitovao se Odbor za statut, poslovnik i normativnu djelatnost te poziva gošće iz Urbanističkog studija Rijeka na izlaganje.

**ANA BRUSIĆ BATISTIĆ**, Urbanistički studio Rijeka, predstavnik izrađivača Urbanističkog plana – uz power point prezentaciju je kratko objasnila koje su izmjene napravljene ovim izmjenama i dopunama plana.

**PREDSJEDNICA** Općinskog vijećaotvara raspravu te s obzirom da se nitko nije javio za raspravu daje Prijedlog Odluke o izmjenama i dopunama Urbanističkog plana uređenja 14 poslovne zone Miklavija (K8) na glasanje.

**OPĆINSKO VIJEĆE je sa 13 glasova ZA (JEDNOGLASNO) donijelo Odluku o izmjenama i dopunama Urbanističkog plana uređenja 14 poslovne zone Miklavija (K8).**

***AD-2.* *Prijedlog Odluke o dodjeli javnih i počasnih priznanja Općine Matulji za 2025.godinu***

**PREDSJEDNICA** Općinskog vijeća konstatira da je materijal uz ovu točku dostavljen vijećnicima. O ovoj točki dnevnog reda očitovao se Odbor za statut, poslovnik i normativnu djelatnost, otvara raspravu te s obzirom da se nitko nije javio za raspravu daje prijedlog Odluke o dodjeli javnih i počasnih priznanja Općine Matulji za 2025.godinu na glasanje.

**OPĆINSKO VIJEĆE je sa 13 glasova ZA (JEDNOGLASNO) donijelo Odluku o dodjeli javnih i počasnih priznanja Općine Matulji za 2025.godinu.**

***AD-3.* *Prijedlog Odluke o izboru najpovoljnijeg ponuditelja za kupnju nekretnine k.č. 359 k.o. Matulji***

**PREDSJEDNICA** Općinskog vijeća konstatira da je materijal uz ovu točku dostavljen vijećnicima. O ovoj točki dnevnog reda očitovao se Odbor za statut, poslovnik i normativnu djelatnost i Odbor za poslovni prostor, stambene poslove i imovinsko-pravna pitanja, otvara raspravu te s obzirom da se nitko nije javio za raspravu daje prijedlog Odluke o izboru najpovoljnijeg ponuditelja za kupnju nekretnine k.č. 359 k.o. Matulji na glasanje.

**OPĆINSKO VIJEĆE je sa 13 glasova ZA (JEDNOGLASNO) donijelo Odluku o izboru najpovoljnijeg ponuditelja za kupnju nekretnine k.č. 359 k.o. Matulji.**

***AD-4. Prijedlog Odluke o izmjeni Odluke o porezima Općine Matulji***

**PREDSJEDNICA** Općinskog vijeća konstatira da je materijal uz ovu točku dostavljen vijećnicima. O ovoj točki dnevnog reda očitovao se Odbor za statut, poslovnik i normativnu djelatnost i Odbor za proračun i financije teotvara raspravu.

**SANDRO PECMAN** – komentirao je stavku „Od obveze plaćanja poreza na nekretnine oslobađaju se socijalno ugrožene osobe“ te smatra da to ne ide jedno s drugim.

**OPĆINSKI NAČELNIK** – odgovorio je da je Zakon to dozvolio te da možda izgleda smiješno, ali je Zakon to omogućio pa su to i stavili u Odluku.

**SLOBODAN JURAČIĆ** – rekao je da se u Odluci u članku 4. piše „Poslove u vezi s utvrđivanjem i naplatom poreza na nekretnine obavlja Porezna uprava“, te da je do sada poslove naplate Poreza na kuće za odmor obavljao Jedinstveni upravni odjel. Rekao je da mu nije jasna ova odredba jer Poreznoj upravi Jedinstveni upravni odjel mora dostaviti sve podatke i radi se samo o tome tko će odštampati i izdati to rješenje, a svjedoci smo i znamo da je naplata kad to radimo sami više nego dvostruko jača i bolja nego kad to radi Porezna uprava. Rekao je da ne vidi razloga da se to prebaci Poreznoj upravi. Očekivao je da će od Jedinstvenog upravnog odjela dobiti pokazatelje kolike su te površine i koliko je uprihodovano godišnje, međutim to nisu dobili. Također je rekao je da nije predao Amandman na vrijeme, ali predlaže da se članak 4. iz ove Odluke briše te da i dalje te poslove obavlja Jedinstveni upravni odjel jer nisu to neki svemirski poslovi.

**OPĆINSKI NAČELNIK** – rekao je da je to još jedan niz zakonskih rješenja koji su doneseni u dosta kratkoj proceduri i puno je još nepoznanica te su najavili obrasce koje će poslati s više razine, koji bi trebali biti nekakvi podaci koje bi trebalo ubacivati, te je puno još stvari koje se ne znaju, ne zna se kakva će biti provedba i kakvi će biti provedbeni akti. Stručne službe na čelu sa mnom su smatrali da je ovo za početak bolje rješenje. Smatraju da će Porezna uprava imati puno koordinacije sa tijelima na državnoj razini i puno više prakse s obzirom da će puno jedinica njima predati taj posao. Smatra da će na početku biti puno posla od tehničkih stvari i ne tehničkih koje će trebati odraditi. Napomenuo je da se ova odluka može svake godine do 15.12. promijeniti te za sada nemaju nikakvih kontraindikacija da će nešto biti lošije od onoga što je bilo do sada. U toku godine ukoliko budu vidjeli da taj sustav ne funkcionira onako kako bi trebao funkcionirati uvijek se može donijeti Odluka da promijenimo Odluku i prenesemo ovlasti na Jedinstveni upravni odjel.

**PREDSJEDNICA** Općinskog vijeća zatvara raspravu te daje Prijedlog Odluke o izmjeni Odluke o porezima Općine Matulji na glasanje.

**OPĆINSKO VIJEĆE je sa 11 glasova ZA i 2 glasa SUZDRŽAN donijelo Odluku o izmjeni Odluke o porezima Općine Matulji.**

***AD-5*. *Prijedlog Odluke o visini poreznih stopa godišnjeg poreza na dohodak na području Općine Matulji***

**PREDSJEDNICA** Općinskog vijeća konstatira da je materijal uz ovu točku dostavljen vijećnicima. O ovoj točki dnevnog reda očitovao se Odbor za statut, poslovnik i normativnu djelatnost te Odbor za proračun i financije otvara raspravu te s obzirom da se nitko nije javio za raspravu daje prijedlog Odluke o visini poreznih stopa godišnjeg poreza na dohodak na području Općine Matulji na glasanje.

**OPĆINSKO VIJEĆE je sa 13 glasova ZA (JEDNOGLASNO) donijelo Odluku o visini poreznih stopa godišnjeg poreza na dohodak na području Općine Matulji.**

**AD-6. Prijedlog Odluke o izmjenama i dopunama Odluke o komunalnom redu Općine Matulji**

**PREDSJEDNICA** Općinskog vijeća konstatira da je materijal uz ovu točku dostavljen vijećnicima. O ovoj točki dnevnog reda očitovao se Odbor za statut, poslovnik i normativnu djelatnost i Odbor za komunalno gospodarstvo, zaštitu i spašavanje te zaštitu okoliša te otvara raspravu.

**ENI ŠEBALJ** – dala je prijedlog da se može dodati u članku 4. „kao i garažiranje privatnih automobila u javnim garažama“. Objasnila je da se to odnosi na parkiranje 22,00-06,00 sati jer znamo da vrlo često ljudi garažiraju svoje automobile u javnoj garaži. A u članku 6. da se doda „i u ostalim javnim površinama“. Objasnila je da ljudi idu na put i ostave vozila na 15 dana.

**PREDSJEDNICA** Općinskog vijeća je rekla da ne zna kako bi se to kontroliralo.

**ENI ŠEBALJ** – je odgovorila da bi komunalni redar to provjeravao.

**OPĆINSKI NAČELNIK** –Objasnio je da se išlo na izmjenu postojeće Odluke da se te stvari bolje definiraju. Rekao je da u članku 4. stavak 6 piše da Općinski načelnik po potrebi donosi opće akte radi provedbe odredaba ovog članka Odluke što znači da ukoliko se vidi da te specifičnosti nisu pokrivene ovom Odlukom da se omogući donošenje još nekog posebnog, detaljnijeg akta, koji će propisati proceduru ili nešto tome slično. Znamo da je ranije bila koncesija, koju je donijelo Općinsko vijeće na 3 godine, bilo je prednosti tog modela, ali i nedostataka tog modela. Ovime se omogućava donošenje pravilnika ili kućnog reda kojim se dodatno propisuju mogućnosti u skladu s ovom Odlukom.

**IRENA LOVRIĆ** – pitala je da li se može napisati pravila ponašanja

**PREDSJEDNICA** Općinskog vijeća – rekla je da se slaže s prijedlogom jer u članku piše po potrebi donijeti opće akte te da je potreba.

**SLOBODAN JURAČIĆ** – rekao je da ova Odluka rješava određene probleme te da je to činjenica. Da se raščiste neregistrirani auti, velika vozila kojima nije mjesto tamo. Rekao je da je garaža postala javna površina kad smo je skinuli s naplate i da ne možemo nijednom građaninu Republike Hrvatske ograničavati kretanje na javnim površinama. Pitao je kako da se zatvore vrata kad je to javna površina. Rekao je da uzmu Zakone, prouče Zakone kad sjede tu i ne lupetaju. Rekao je da ne mogu ograničavati građanima Republike Hrvatske i njihovim gostima, na javnoj površini mogu ograničiti ove stvari koje su sada ograničene.

**ENI ŠEBALJ** - rekla je da prva stvar je da vijećnici ovdje ne lupetaju nego raspravljaju. Druga stvar je da kao što je rekao kolega Pecman sve je javno. Općina Matulji je uložila proračunska sredstva u garažu, u toj garaži kao i svugdje na javnim površinama, postoje pravila, kao što je u centru Matulja dozvoljeno 15 minuta parkiranje tako možemo napraviti i u garaži. Može se ograničiti parkiranje do 22,00 i spustiti vrata i ujutro domar otvori vrata ili automatika. Rekla je da ima rješenja.

**PREDSJEDNICA** Općinskog vijeća konstatira da se više nitko nije javio za raspravu, zatvara raspravu te daje Prijedlog Odluke o izmjenama i dopunama Odluke o komunalnom redu Općine Matulji na glasanje.

**OPĆINSKO VIJEĆE je sa 12 glasova ZA i 1 glasom SUZDRŽAN donijelo Odluku o izmjenama i dopunama Odluke o komunalnom redu Općine Matulji.**

**AD-7. Prijedlog Odluke o izmjeni Odluke o visini paušalnog poreza po krevetu, smještajnoj jedinici u kamp-odmorištu i smještajnoj jedinici za robinzonski smještaj**

**PREDSJEDNICA** Općinskog vijeća konstatira da je materijal uz ovu točku dostavljen vijećnicima. O ovoj točki dnevnog reda očitovao se Odbor za statut, poslovnik i normativnu djelatnost i Odbor za proračun i financije te otvara raspravu.

**ENI ŠEBALJ** – rekla je da prema ovoj Odluci Općina Matulji je u 3. zoni 30-150 i razgraničilo se 30-50. Rekla je da je Grad Opatija dala dobar prijedlog, oni su u svojoj Odluci stavili da se paušalni iznos odredi u minimalnom iznos definiranom Zakonom za smještajnu jedinicu za cijelo područje. Misli da i Općina Matulji može isto tako staviti, nigdje ne ograničava da mora biti raspon, rekla je da se stavi minimalni iznos i na taj način odemo u susret iznajmljivačima Općine Matulji kada smo ih ograničili da u 6. i 7. mjesecu imamo rovokopače na području Općine Matulji. Predložila je da stave minimalni iznos od 30€ na cijelom području kao što je to napravio Grad Opatija i tako izašao u susret svojim građanima. Također je rekla da bi bilo dobro, s obzirom da je Općina Matulji jedina jedinica lokalne samouprave koja je dozvolila u 7. i 8. mjesecu rovokopače u dvorištima, ukoliko se dogodi da nekom iznajmljivaču budu takvi radovi na 500 metara od objekta, da se Općina Matulji odrekne prihoda od paušalnog poreza jer je 74% udio Općine Matulji, 20 % Županija, a 6 % decentralizirane funkcije. Znači 74% od tih 30€ može se Općina Matulji odreći za period koliko se obavljaju takvi radovi ispred nekog objekta gdje se iznajmljuje jer znaju da ti iznajmljivači moraju ili dati potpuno besplatno ili drastično smanjiti cijenu.

**PREDSJEDNICA** Općinskog vijeća konstatira da je vijećnik Arsen Sušanj napustio sjednicu u 17,58 sati te je sada prisutno 12 vijećnika.

**PREDSJEDNICA** Općinskog vijeća – pitala je ako je dobro razumjela, ispred onih objekata gdje su radovi.

**ENI ŠEBALJ** – rekla je da da, ispred onih objekata i ako su 3 dana radovi da se onda za 3 dana umanji tih 74%, te da se stavi jedinstveni paušalni iznos za cijelo područje kao što je to napravio Grad Opatija.

**OPĆINSKI NAČELNIK** - objasnio je da su u prošloj odluci bile 3 kategorije iznajmljivača, 1. kategorija su bili Matulji – 300 kn, 2. kategorija su Rupa, Bregi, Rukavac, Jušići, Jurdani, Veli Brgud, Permani, Mučići, Brešca i Ružići – 210 kn, a 3. kategorija su bili Mali Brgud, Pasjak, Zvoneća, Lipa, Šapjane, Vele Mune, Male Mune, Brdce, Zaluki i Žejane – 150 kn. U toj Odluci se napravila razlika između iznajmljivača koji iznajmljuje u Matuljima i iznajmljivača koji iznajmljuje u Žejanama. Kako ovaj najniži nije mogao biti 150 kn, nego zbog kategorije 30 €, stavilo se isto 3 kategorije, ali sa razlikom od 10 € po kategorijama da se više oporezuje iznajmljivanje objekta u Matuljima i iznajmljivanje u Žejanama. Rekao je da je druga stvar koju bi htio istaknuti, ono što je vijećnica Šebalj govorila to je razrada detalja, a da se ova Odluka mora donijeti do 28.02. jer ako se ne donese, propisano je da država određuje 90 € paušalni porez, a to je više od prijedloga. Treća stvar je da je primjer Grada Opatije teško usporediv, jer su oni u 1. kategoriji i njima je najniži porez 100€ po ležaju, što je duplo skuplje od matuljskog najvećeg iznosa, a 3 puta skuplje od najnižeg iznosa. Također imaju i puno veći broj iznajmljivača od Općine Matulji. Također je rekao da su sve te Odluke uvijek radile razlike u kategorijama, u udaljenosti, infrastrukturnoj opremljenosti naselja i uvijek se probalo kategorizirati kroz određena naselja. Rekao je da se može ići i na varijantu da se sve stavi u isti koš, ali ne zna da li je pošteno da iznajmljivač u Matuljima, u Žejanama ili u Zalukima ima isto porezno opterećenje.

**PREDSJEDNICA** Općinskog vijeća – pitala je vijećnicu Eni Šebalj da li predlaže amandman

**ENI ŠEBALJ** – rekla je da predlaže da se u tom dijelu izmijeni i da se propiše minimalni iznos za cijelo područje od 30€ i da se Općina Matulji odrekne svog dijela paušalnog poreza ukoliko su radovi.

**OPĆINSKI NAČELNIK** – objasnio je da smatra da cijeli paket Zakona koji je nedovoljno stručno napravljen i prerano izdan van se ogleda iz jedne činjenice, da se gotovo nikad ne dozvoljava retroaktivnost propisa, a ovdje je Država sama sebi propisala da se Odluke moraju donijeti do 28.02. ali njihove posljedice stupaju na snagu od 01.01. Svi ti akti nisu doneseni na vrijeme, jer se ti akti (sve vezano za poreze) inače donose do 15.12. Ovdje je Država je sama zakasnila sa donošenjem svih tih propisa i sva općinska, gradska i županijska vijeća su u istom problemu, da donose akte koji se inače u standardnoj proceduri donose do 15.12. prethodne godine za narednu godinu.

**PREDSJEDNICA** Općinskog vijeća je napravila pauzu.

Sjednica općinskog vijeća je pauzirana u 18,07.

Sjednica općinskog vijeća se nastavlja u 18,19.

**PREDSJEDNICA** Općinskog vijeća – rekla je da je kolegica Šebalj dala usmeni amandman te ju je zamolila da još jednom objasni

**ENI ŠEBALJ** – rekla je da je njen prijedlog da se paušalni iznos odredi u minimalnom iznosu za područje cijele Općine Matulji.

**PREDSJEDNICA** Općinskog vijeća – s obzirom da se nitko nije javio za raspravu daje na glasanje amandman vijećnice Eni Šebalj.

**OPĆINSKO VIJEĆE sa 2 glasa ZA i 10 glasova PROTIV nije prihvatilo amandman vijećnice Eni Šebalj.**

**PREDSJEDNICA** Općinskog vijeća – daje Prijedlog Odluke o izmjeni Odluke o visini paušalnog poreza po krevetu, smještajnoj jedinici u kamp-odmorištu i smještajnoj jedinici za robinzonski smještaj na glasanje.

**OPĆINSKO VIJEĆE je sa 10 glasova ZA i 2 glasa SUZDRŽAN donijelo Odluku o izmjeni Odluke o visini paušalnog poreza po krevetu, smještajnoj jedinici u kamp-odmorištu i smještajnoj jedinici za robinzonski smještaj.**

**AD-8. Prijedlog Programa poticanja razvoja malog gospodarstva Općine Matulji**

**PREDSJEDNICA** Općinskog vijeća konstatira da je materijal uz ovu točku dostavljen vijećnicima. O ovoj točki dnevnog reda očitovao se Odbor za statut, poslovnik i normativnu djelatnost te je pozvala Pročelnicu Jedinstvenog upravnog odjela, Irenu Gauš da detaljnije objasni Prijedlog.

**IRENA GAUŠ** – rekla je da je Program minimalno izmijenjen, tj. da su usklađeni tehnički detalji za koje se uvidjelo da bi trebalo presložiti. Nova je mjera subvencije kamata na kredite. Postoje 2 varijante potpore za subvenciju kamata na kredite, prva je potpora za subvencije za kamate na kredite po programima kreditiranja koje raspisuje Primorsko-goranska županija i/ili nadležna ministarstva Republike Hrvatske i/ili po programima HBOR-a i/ili na kredite zaključene s poslovnom bankom i to na način da se sufinancira do maksimalno 2 postotna poena za cijelo vrijeme trajanja ugovora o kreditu, do maksimalnog iznosa od 2.500 € na godišnjoj razini što je vrlo interesantno jer HBOR ima programe za mlade, žene, početnike od 2% i kad bi Općina Matulji sufinancirali 2%, oni dobivaju kredit bez kamate. Druga vrsta potpora je potpora za subvencije za kamate na kredite za financiranje projekata za koja su odobrena bespovratna sredstva iz EU ili nacionalnih fondova, na isti način je sufinanciranje. To je ono kad poduzetnik dobije bespovratna sredstva, odobrena su mu, ali najprije mora izfinancirati da bi dobio bespovratna sredstva i to je za taj prijelazni period. Ostale potpore su iste kao i do sada jer je bila velika zainteresiranost poduzetnika. Još je dodana nova potpora za troškove stručnog osposobljavanja/usavršavanja zaposlenika i obrtnika i to na način da se dodjeljuje bespovratna potpora do 50% opravdanih troškova, a najviše do 450€ u kalendarskoj godini.

**PREDSJEDNICA** Općinskog vijeća otvara raspravu.

**RAJKO STANIĆ** – rekao je da bi trebalo ispraviti ako je potrebno, potpora za samozapošljavanje, a korisnici su poduzetnici iz članka 3. Smatra ako je samozapošljavanje da ne može biti poduzetnik iz članka 3.

**IRENA GAUŠ** – objasnila je da je u članku 3. navedeno tko se može prijaviti za dodjelu potpore.

**RAJKO STANIĆ** – rekao je da su tamo navedeni poduzetnici koji rade i koji imaju sjedište, planiraju dobivena sredstva ulagati, a u potpori za samozapošljavanje piše da je poduzetnik korisnik.

**IRENA GAUŠ** – objasnila je da u članku 3. stoji da korisnici mjera iz ovog Programa mogu biti oni koji zadovoljavaju uvjete. Za samozapošljavanje se mora prijaviti prije nego što otvori, dan prije nego što otvori je dovoljno da prijavi i ako mu je uredna dokumentacija će mu potpora biti odobrena.

**RAJKO STANIĆ** – rekao je da piše da je jednokratna isplata i da nema nikakvih uvjeta.

**IRENA GAUŠ** – odgovorila ja da su detalji propisani javnim pozivom. Inače je za samozapošljavanje slično kao i mjera samozapošljavanja HZZ-a, i dozvoljeno je da se koriste paralelno i jedna i druga mjera kako bi imali bolji poticaj i bolju startnu poziciju. Ugovorom je definirano da prvih 6 mjeseci moraju dostavljati potvrde da su platili sve obvezne poreze i doprinose, a ako su zaposlili neku osobu JOPPD obrazac da su isplaćene plaće prvih 6 mjeseci. Nakon 6 mjeseci moraju dostaviti izvještaj o poslovanju tih 6 mjeseci, napravi se zapisnik i vraća im se bjanko zadužnica koju su predali na početku kao osiguranje.

**RAJKO STANIĆ** – pitao je koliko moraju biti obveznici da bi ostvarili tu potporu.

**IRENA GAUŠ** – 6 mjeseci moraju dostavljati podatke da su uredni platiše

**RAJKO STANIĆ** – nakon 6 mjeseci nisu više obveznici ničega, a dobili su jednokratnu potporu od 3.000€. Predložio je da se taj period malo produži ili nešto slično. Država daje poticaje za samozapošljavanje uz uvjet 2 godine da budu poduzetnici.

**IRENA GAUŠ** – rekla je da država daje potporu od 10.000 ili 15.000€.

**RAJKO STANIĆ** – ovdje je isto 3.000 € + 1.000€ + 450€ usavršavanja

**IRENA GAUŠ** – odgovorila je da ne mogu dobiti 3.000 € i 1.000 €, mogu dobiti jednu ili drugu jer se te dvije mjere ne mogu istovremeno koristiti

**PREDSJEDNICA** Općinskog vijeća - budući da nema više raspravedaje prijedlog Programa poticanja razvoja malog gospodarstva Općine Matulji na glasanje.

**OPĆINSKO VIJEĆE je sa 12 glasova ZA (JEDNOGLASNO) donijelo Program poticanja razvoja malog gospodarstva Općine Matulji.**

**AD-9. Prijedlog Izmjena i dopuna Proračuna Općine Matulji za 2025. godinu**

**PREDSJEDNICA** Općinskog vijeća konstatira da je vijećnica Eni Šebalj napustila sjednicu u 18,27 sati te je sada prisutno 11 vijećnika.

**PREDSJEDNICA** Općinskog vijeća konstatira da je materijal uz ovu točku dostavljen vijećnicima. O ovoj točki dnevnog reda očitovao se Odbor za statut, poslovnik i normativnu djelatnost i Odbor za proračun i financije te poziva načelnika da dodatno pojasni Prijedlog.

**OPĆINSKI NAČELNIK** – objasnio je da je su ove Izmjene zbog prijave rekonstrukcije vatrogasnog doma Mune na natječaj koji je u tijeku, a rebalans vezano za prijenos se očekuje tijekom 3. mjeseca. Izmjene stupaju na snagu 8 dana od objave tako da je htio da su svi mogući dokumenti spremni za prijavu na natječaj. Nada se da će prijava proći i da će obnoviti još jedan veliki objekt u Općini Matulji.

**PREDSJEDNICA** Općinskog vijećabudući da nema više raspravedaje prijedlog Izmjena i dopuna Proračuna Općine Matulji za 2025. godinu na glasanje.

**OPĆINSKO VIJEĆE je sa 11 glasova ZA (JEDNOGLASNO) donijelo Izmjene i dopuna Proračuna Općine Matulji za 2025. godinu.**

**AD-10. Prijedlog Odluke o ukidanju statusa javnog dobra na dijelu k.č. 2860/2 k.o. Kućeli**

**PREDSJEDNICA** Općinskog vijeća konstatira da je materijal uz ovu točku dostavljen vijećnicima. O ovoj točki dnevnog reda očitovao se Odbor za statut, poslovnik i normativnu djelatnost i Odbor za poslovni prostor, stambene poslove i imovinsko-pravna pitanja, otvara raspravu te s obzirom da se nitko nije javio za raspravu daje Prijedlog Odluke o ukidanju statusa javnog dobra na dijelu k.č. 2860/2 k.o. Kućeli na glasanje.

**OPĆINSKO VIJEĆE je sa 11 glasova ZA (JEDNOGLASNO) donijelo Odluku o ukidanju statusa javnog dobra na dijelu k.č. 2860/2 k.o. Kućeli.**

**PREDSJEDNICA** Općinskog vijeća rekla je vezano za tematsku sjednicu da će pozivi ići sutradan pa će se sutra kroz dan javiti.

**OPĆINSKI NAČELNIK** – rekao je da će nazvati predstavnike Bina Istre i vidjeti kada mogu doći na sjednicu.

**PREDSJEDNICA** Općinskog vijeća – rekla je da obavezno mora biti idući tjedan.

Sjednica je završila u 18,30 sati.

Ovjerovitelji: Doris Stanić

Rajko Stanić

Predsjednica

Općinskog vijeća Općine Matulji

Iva Letina