

**REPUBLIKA HRVATSKA**

**PRIMORSKO-GORANSKA ŽUPANIJA**



**OPĆINA MATULJI**

**Općinsko vijeće**

***Z A P I S N I K***

***sa 41. sjednice Općinskog vijeća Općine Matulji održane***

***17.03.2025. godine u vijećnici Općine Matulji***

Sjednicu je u **17,00** sati otvorila **PREDSJEDNICA** Općinskog vijeća Općine Matulji, Iva Letina. Pozdravila je prisutne vijećnike te gosta. Nada se da je ovo posljednja sjednica Općinskog vijeća i svima se zahvalila na suradnji i ove 4 godine komunikacije i razumijevanja, zahvalila je medijima i novinarima koji su pratili, Nikoli koji je snimao svaku riječ i svima na želji da nešto promijene. Bila joj je čast i ponosna je što je bila dio ovoga Vijeća.

**PREDSJEDNICA** Općinskog vijeća proziva vijećnike te utvrđuje da su:

**Sjednici nazočni sljedeći vijećnici:** Ivana Bratović, Irena Lovrić, Gordana Galešić, Sandro Pecman, Miljenko Hegeduš, Slobodan Juračić, Iva Letina, Nevio Klarić, Vladan Mekterović, Rajko Stanić i Eni Šebalj. Vijećnici Doris Stanić i Arsen Sušanj su najavili da će doći na sjednicu kasnije.

Rekla je da Bojan Šustar nije bio nikad i pitala da li se može napraviti revizija.

**Opravdano odsutni vijećnici:** Ivan Lipovac

**Neopravdano odsutan vijećnik**: Bojan Šustar

**PREDSJEDNICA** Općinskog vijeća - konstatira da je sjednici Općinskog vijeća **prisutno 11 vijećnika (od ukupno 15 vijećnika**)te da će sve odluke donesene na sjednici biti pravovaljane.

**Sjednici Vijeća nazočni su:**

1. Općinski načelnik Općine Matulji, Vedran Kinkela
2. Zamjenik općinskog načelnika Općine Matulji, Eduard Baćić
3. Zapovjednik Javne vatrogasne postaje Opatija, Igor Ravnić
4. Pročelnica Jedinstvenog upravnog odjela Općine Matulji, Irena Gauš,
5. Voditeljica Odsjeka za samoupravu i upravu, Smiljana Veselinović
6. Voditeljica Odsjeka za proračun i financije, Andrea Brumnjak
7. Voditelj Odsjeka za komunalni sustav i prostorno planiranje, Ronald Puharić
8. Ugovoreni snimatelj Obrta RIF-MARKETING, Nikola Cvjetović
9. Novinarka Novog lista, Aleksandra Kućel Ilić
10. Viša savjetnica za poslove izvršnog i predstavničkog tijela, Diana Grbac Lazar

Za ovjerovitelje zapisnika **JEDNOGLASNO** su izabrani: **Gordana Galešić i Sandro Pecman.**

**PREDSJEDNICA** Općinskog vijeća poziva Općinskog načelnika da podnese Izvješće o aktivnostima između dvije sjednice.

**OPĆINSKI NAČELNIK** - daje kratak pregled aktualnosti za period od 21.02.2025. do 17.03.2025. godine.

**PREDSJEDNICA** Općinskog vijeća poziva vijećnike na davanje komentara po Izvješću Općinskog načelnika.

**PREDSJEDNICA** Općinskog vijeća utvrđuje da se nitko od vijećnika nije javio za komentar te poziva vijećnike na postavljanje novih vijećničkih pitanja.

***Vijećnička pitanja:***

**SANDRO PECMAN** –rekao je da ima 3 pitanja, ali će postaviti 2. Rekao je da kako je otvorio svoje razdoblje na sjednici Općinskog vijeća, želi ga i zatvoriti, a to je županijska cesta Brešca – Brgud, 03.08.2023. je predana na lokacijsku dozvolu. U međuvremenu je dobio informaciju kako su od tog projekta svi odustali, ali da on neće odustati te da će biti dosadan. Zanima ga da li ima kakvih novosti ili je predano na lokacijsku dozvolu i napravljen uris. 2. pitanje - svojedobno je inicirao da se uredi raskrižje Brešca i ono se uredilo po pitanju sigurnosti djece, međutim stavljeni su treptači koji ne funkcioniraju. Rečeno mu je da kad je auto na pješačkom prijelazu i pješak ima namjeru prelaziti cestu, treptač se upali. Međutim to ne funkcionira, na večer niti svijetli niti miže, niti u jutarnjim satima kad su djeca tamo. Zanima ga da li je sve u redu s tim ili je nešto isključeno.

**OPĆINSKI NAČELNIK** – odgovorio je da je prvo stara tema boljka ishođenja dozvola te da mu je ovo prvi glas da se od toga projekta odustalo, on nije odustao od tog projekta. Rekao je da će provjeriti da li ima novosti i da treba vidjeti tko je tu informaciju i u čije ime dao van. Za raskrižje Brešca je rekao da će provjeriti da li funkcioniraju kako treba i da se provjeri da li nešto ne valja ili je nekakav drugi problem u pitanju.

**IVANA BRATOVIĆ** – rekla je da su joj se obratili roditelji čija djeca idu u školu u Rupu. Nezadovoljni su jer njihova djeca nisu u ravnopravnom položaju kao djeca koja idu u školu Brešca. Znaju da imaju sufinancirani prijevoz, ali ga ne mogu koristiti u Rupi. Oni bi htjeli da se uvede organizirani prijevoz za djecu iz Brca, Pasjaka, Šapjana, Lipe.

**OPĆINSKI NAČELNIK** – odgovorio je da je primljeno na znanje.

**NEVIO KLARIĆ** – rekao je da ima 2 pitanja. 1. obratio mu se jedan zabrinuti mještanin koji kaže kako je u gornjim krajevima otvoren svojevrstan obrt ili nešto slično tome i da se onuda vode stranci na vožnju motorima ili quadovima po privatnim šumama i vodotokovima, točnije špilja Loza, gradina Šapjane. Pita se tko može nešto poduzeti po tom pitanju i tko je uopće nadležan za to i tko to može eventualno spriječiti. 2. pitanje – rekao je da su danas dobili zahtjev za očitovanje od gospođe Komadine putem Općine Matulji po pitanju problema i Sporazuma sa Binom Istrom. Zanima ga da li je istina da su se posebni uvjeti mijenjali u toku 1. Sporazuma potpisanog 2020. i Dodatka 2022., a da to nije bilo zatraženo od Ministarstva. Ako je odgovor da, zašto oni kao vijećnici nisu dobili tu informaciju na one dvije tematske sjednice nego su pričali o posebnim uvjetima koji su stavljeni van snage.

**OPĆINSKI NAČELNIK** – odgovorio je da će provjeriti kuda voze i što se može napraviti. Za drugo pitanje je rekao da će provjeriti sve detalje te dati pisani odgovor.

**NEVIO KLARIĆ** – rekao je da za prvo može razumjeti i da možda mogu komunalni redari provjeriti kakva je situacija. Što se drugog tiče rekao je da ne razumije odgovor jer ako treba da se pismeno očituje na nešto što su dogovarali, ne vidi smisao toga, zna da li su mijenjali uvjete ili nisu mijenjali uvjete, da li je Ministarstvo tražilo ili nije tražilo i zašto vijećnici to nisu dobili na sjednici.

**OPĆINSKI NAČELNIK** – rekao je da je puno pitanja te da će dobiti pismeni odgovor.

**ENI ŠEBALJ** – rekla je da s obzirom da je ovo posljednja sjednica te da je jedna stranka zatražila zapisnik sa 39. i 40. sjednice, a načelnik ju je uputio da ga ovo Vijeće treba izglasati, predložila je da se napravi telefonska sjednica da im se pošalje zapisnik. U toku 2 dana, zapisnik se vrlo brzo napravi te da to izglasaju ako bi to bilo moguće.

**SANDRO PECMAN** – predložio je da se pošalje putem e-maila da bude pisano.

**PREDSJEDNICA** Općinskog vijeća – složila se s prijedlogom da se pošalje putem e-maila pa će pisano usvojiti.

**ENI ŠEBALJ** – nadovezala se na kolegu Klarića da su imali 2 duge tematske sjednice i na 1. tematskoj sjednici su imali situaciju nakon izjava načelnika da ne zna planove Bina Istra i da tek treba razgovarati, a drugi dan su saznali preko novina da je bilo razgovora u više navrata i više sastanaka, a na protekloj sjednici je gospodin Santaleza predstavio plan servisne ceste kao pristupne ceste za stanare ulice Mileve Sušanj, a načelnik je bio stava da ustraje na Sporazumu koji je potpisan sa Bina Istrom. Sada su saznali da su kao dodatak potpisani posebni uvjeti i to ne 1 uvjeti, nego 2 uvjeti. U 1. je bila obaveza Bina Istre da sagradi ulicu Mileve Sušanj, a u 2. posebnim uvjetima Općina Matulji je sama izbacila ulicu Mileve Sušanj i nemoguće da Općina Matulji o tome ništa ne zna ako je te posebne uvjete i potpisala. Znači da ih je netko čitao i netko ih potpisao. Rekla je da s obzirom da neće više biti dodatne sjednice moli da se to raspravi na ovoj jer više nema mogućnosti za raspravu. Postavila je pitanje kao kolega Klarić zašto vijećnici nisu bili upoznati o tome na vijeću kada je već Vijeće izglasalo Sporazum, normalno bi bilo da oni kao predstavnici zakonodavne vlasti znaju o posebnim uvjetima koji su bili potpisani. Pod b ju zanima zašto je ulica Mileve Sušanj izbačena čime su stanari oštećeni, a i Proračun Općine Matulji će sigurno biti u budućnosti. Pod c ju zanima zašto se prošli put nitko nije dignuo i rekao kada je odvjetnik stanara govorio o prvim uvjetima da postoje drugi uvjeti. Rekla je da je to na neki način dovođenje u zabludu vijećnika, ne samo stanara nego i vijećnika te da je to izuzetno bitno za naglasiti. Pod d ju zanima zašto nije dozvoljen uvid u spis, ako su stranke to tražile već je odbijeno jer se radi o zaštiti osobnih podataka. Rekla je da je to javan projekt i čiji su to osobni podaci pod upitnikom, zašto se nije dozvolilo stranci da pogleda i kaže u čemu je problem, da li je u pravu ili nije, temeljem čega je u pravu ili temeljem čega nije, te da misli da je to normalan slijed. Rekla je da ju brine da je takav odnos prema stranci koja je jedna od bivših najboljih pravnica Općine Matulji, koja dobro poznaje i propise i planove i koja dobro poznaje pravo. Pita se što bi bilo da je tu došao profesor, kuhar, liječnik, trgovac, rekla je da joj izgleda da bi ga Općina Matulji pojela na salatu, s obzirom da se o 350 m ceste raspravlja kroz dvije tematske sjednice i ta trakavica se produžuje u nedogled, a samo se radi o jednostavnoj stvari, 350 metara ceste i donošenje odluka koje su u interesu građana Općine Matulji.

**PREDSJEDNICA** Općinskog vijeća – zahvalila je vijećnici Eni Šebalj te rekla da bi isto voljela da netko odgovori na pitanja.

**OPĆINSKI NAČELNIK** – vezano za zapisnik, odgovorio je da nije ništa osobno Općinski načelnik nikome rekao, procedura je da se zapisnici Općinskog vijeća sa sjednica Općinskog vijeća usvajaju na drugim sjednicama Općinskog vijeća. A što se tiče uvida i nemogućnosti uvida, nakon gospođe Komadine koja je bila dugi niz godina zaposlenik odgovorio je da ima i drugih zaposlenika kojima je to u opisu radnog mjesta. Koliko zna, dala je zahtjev za uvid u više spisa i u sve u koje smatraju osobe koje su za to zadužene, su joj omogućile u rokovima uvid u spis, kao i bilo kojem stanovniku Općine Matulji i van Općine Matulji.

**SMILJANA VESELINOVIĆ** – odgovorila je da uvid koji je tražen je tražen u spis lokacijske dozvole privatne osobe, to nije projekt punog profila A8, nego je projekt lokacijske dozvole privatne osobe i zato nije dozvoljen uvid u spis. To je fizička osoba, ne radi se o Općini niti organizaciji nego privatnoj osobi kao privatnom investitoru i zbog toga razloga je odbijen zahtjev za uvid u spis.

**ENI ŠEBALJ** – rekla je da je bilo teškoća da se pogleda spis i da su njena pitanja pod a, b, c. Pitala je zašto se nitko nije dignuo i rekao prošli put da postoje posebni uvjeti.

**PREDSJEDNICA** Općinskog vijeća – rekla je da i nju isto zanima da li postoje posebni uvjeti.

**OPĆINSKI NAČELNIK** – odgovorio je da će se pismeno očitovati.

**ENI ŠEBALJ** – rekla je da joj i dalje nije jasno jer ako postoje posebni uvjeti, znači da sad postoji negdje spis. Sada ga netko može otići uzeti i kopirati. Rekla je da je ovo općina bez papira, znači jedan klik, upišu se u tražilicu posebni uvjeti 1 i posebni uvjeti 2, naći će se ti posebni uvjeti. Netko je potpisan, netko ovdje sjedi koji je potpisan. Znaju da postoje posebni uvjeti i ili će imati još jednu sjednicu, ili ako je ovo posljednja sjednica da se raspravi o tome.

**PREDSJEDNICA** Općinskog vijeća – rekla je načelniku da moli odgovore kroz par dana putem e-maila.

**PREDSJEDNICA** Općinskog vijeća konstatira da je stigla vijećnica Doris Stanić te je sada prisutno 12 vijećnika.

**PREDSJEDNICA** Općinskog vijeća – iznosi da je dana 7. ožujka 2025. godine dostavljen dnevni red 41. sjednice, a dana 12. ožujka i dopuna dnevnog reda.

U dodatnim materijalima dostavljeni su: zapisnik Odbora za Statut, Poslovnik i normativnu djelatnost, Zapisnik Odbora za proračun i financije, Izvod iz zapisnika Odbora za poslovni prostor, stambene poslove i imovinsko-pravna pitanja, izvješća o provedenim savjetovanjima za Godišnji plan razvoja sustava civilne zaštite Općine Matulji za 2025. godinu, Odluku o socijalnoj skrbi, Odluku o financiranju medicinski pomognute oplodnje, Odluku o kriterijima za ostvarivanje prava na sufinanciranje troškova programa predškolskog odgoja i obrazovanja u ustanovama drugih osnivača te u obrtima na području Primorsko-goranske županije te Odluku o raspolaganju nekretninama.

Sukladno članku 63. Poslovnika Općinskog vijeća Općine Matulji predloženi Dnevni red smatra se utvrđenim budući da na isti nije bilo podnesenih prigovora u pisanom obliku. Slijedom toga daje na glasanje sljedeći dnevni red:

***Dnevni red***

1. **Analiza stanja sustava civilne zaštite na području Općine Matulji u 2024. godini**

Izvjestitelji: Zamjenik općinskog načelnika Eduard Baćić i predstavnik Javne vatrogasne postrojbe Opatija,

1. **Prijedlog Godišnjeg plana razvoja sustava civilne zaštite na području Općine Matulji u** **2025. godini**

Izvjestitelji: Zamjenik općinskog načelnika Eduard Baćić i predstavnik Javne vatrogasne postrojbe Opatija,

1. **Izvješće o stanju zaštite od požara za područje Općine Matulji u 2024. godini**

Izvjestitelji: Zamjenik općinskog načelnika Eduard Baćić i predstavnik Javne vatrogasne postrojbe Opatija,

1. **Izvješće o izvršenju Plana djelovanja Općine Matulji u području prirodnih nepogoda za 2024. godinu**

Izvjestitelj: Zamjenik općinskog načelnika Eduard Baćić

1. **Prijedlog Odluke o socijalnoj skrbi**

Izvjestitelji: Općinski načelnik Vedran Kinkela i Pročelnica Jedinstvenog upravmog odjela Irena Gauš,

1. **Prijedlog odluke o sufinanciranju troškova medicinski pomognute oplodnje**

Izvjestitelji: Općinski načelnik Vedran Kinkela i Pročelnica Jedinstvenog upravnog odjela Irena Gauš,

1. **Prijedlog Odluke o kriterijima za ostvarivanje prava na sufinanciranje troškova programa predškolskog odgoja i obrazovanja u ustanovama drugih osnivača te u objektima na području Primorsko-goranske županije**

Izvjestitelji: Općinski načelnik Vedran Kinkela i Pročelnica Jedinstvenog upravnog odjela Irena Gauš,

1. **Prijedlog Odluke o raspolaganju nekretninama Općine Matulji,**

Izvjestitelji: Općinski načelnik Vedran Kinkela i Voditeljica Odsjeka za samoupravu i upravu Smiljana Veselinović,

1. **Godišnji izvještaj o izvršenju Proračuna Općine Matulji za 2024. godinu**

Izvjestitelj Općinski načelnik Vedran Kinkela, Pročelnica Jedinstvenog upravnog odjela Irena Gauš i Voditeljica Odsjeka za proračuni financije Andrea Brumnjak

1. **Izvješće o izvršenju Programa građenja komunalne infrastrukture za 2024. godinu**

Izvjestitelji: Općinski načelnik Vedran Kinkela, Voditelj Odsjeka za komunalni sustav i prostorno uređenje Ronald Puharić

1. **Izvješće o izvršenju Programa održavanja komunalne infrastrukture za 2024. godinu** Izvjestitelji: Općinski načelnik Vedran Kinkela, Voditelj Odsjeka za komunalni sustav i prostorno uređenje Ronald Puharić
2. **Izvješće o izvršenju Programa korištenja sredstava naknade za promjenu namjene poljoprivrednog zemljišta u 2024. godini**

Izvjestitelji: Općinski načelnik Vedran Kinkela, Pročelnica Jedinstvenog upravnog odjela Irena Gauš i Voditeljica Odsjeka za proračuni financije Andrea Brumnjak

1. **Izvješće o izvršenju Programa korištenja sredstava naknade za zadržavanje nezakonito izgrađenih zgrada u prostoru u 2024. godini**

Izvjestitelji: Općinski načelnik Vedran Kinkela, Pročelnica Jedinstvenog upravnog odjela Irena Gauš i Voditeljica Odsjeka za proračuni financije Andrea Brumnjak

1. **Izvješće o izvršenju Programa utroška sredstava šumskog doprinosa u 2024. godini**

Izvjestitelji: Općinski načelnik Vedran Kinkela, Pročelnica Jedinstvenog upravnog odjela Irena Gauš i Voditeljica Odsjeka za proračuni financije Andrea Brumnjak

1. **Izvještaj o korištenju sredstava proračunske zalihe za razdoblje od 01.10. do 31.12.2024. godine**

Izvjestitelj: Općinski načelnik Vedran Kinkela

1. **Prijedlog Odluke o raspodjeli rezultata poslovanja za 2024. godinu**

Izvjestitelji: Općinski načelnik Vedran Kinkela, Pročelnica Jedinstvenog upravnog odjela Irena Gauš i Voditeljica Odsjeka za proračuni financije Andrea Brumnjak

1. **Prijedlog Izmjena i dopuna Proračuna Općine Matulji za 2025. godinu**

Izvjestitelji: Općinski načelnik Vedran Kinkela, Pročelnica Jedinstvenog upravnog odjela Irena Gauš i Voditeljica Odsjeka za proračuni financije Andrea Brumnjak

1. **Prijedlog Odluke o izmjeni Odluke o izvršavanju Proračuna Općine Matulji za 2025. godine**

Izvjestitelji: Općinski načelnik Vedran Kinkela, Pročelnica Jedinstvenog upravnog odjela Irena Gauš i Voditeljica Odsjeka za proračuni financije Andrea Brumnjak

1. **Prijedlog I. Izmjena Programa građenja komunalne infrastrukture za 2025. godinu-**

Izvjestitelji: Općinski načelnik Vedran Kinkela, Voditelj Odsjeka za komunalni sustav i prostorno uređenje Ronald Puharić

1. **Prijedlog I. Izmjena Programa održavanja komunalne infrastrukture za 2025. godinu**

Izvjestitelji: Općinski načelnik Vedran Kinkela, Voditelj Odsjeka za komunalni sustav i

prostorno uređenje Ronald Puharić

**PREDSJEDNICA** Općinskog vijeća **konstatira da je Općinsko Vijeće sa 12 glasova ZA (JEDNOGLASNO) prihvatilo Dnevni red.**

***AD-1.*** ***Analiza stanja sustava civilne zaštite na području Općine Matulji u 2024. godini***

**PREDSJEDNICA** Općinskog vijeća konstatira da je materijal uz ovu točku dostavljen vijećnicima.

Igor Ravnić ukratko obrazlaže materijale.

**PREDSJEDNICA** Općinskog vijećaotvara raspravu te s obzirom da se nitko nije javio za raspravu daje Analizu stanja sustava civilne zaštite na području Općine Matulji u 2024. godini na usvajanje.

**OPĆINSKO VIJEĆE je sa 12 glasova ZA (JEDNOGLASNO) usvojilo Analizu stanja sustava civilne zaštite na području Općine Matulji u 2024. godini.**

***AD-2.* *Prijedlog*** ***Godišnjeg plana razvoja sustava civilne zaštite na području Općine Matulji za 2025.godinu***

**PREDSJEDNICA** Općinskog vijeća konstatira da je materijal uz ovu točku dostavljen vijećnicima. O ovoj točki dnevnog reda očitovao se Odbor za Statut, Poslovnik i normativnu djelatnost, otvara raspravu te s obzirom da se nitko nije javio za raspravu daje prijedlog Godišnjeg plana razvoja sustava civilne zaštite na području Općine Matulji za 2025. godinu na glasanje.

**OPĆINSKO VIJEĆE je sa 12 glasova ZA (JEDNOGLASNO) donijelo Godišnji plan razvoja sustava civilne zaštite na području Općine Matulji u 2025.godini.**

***AD-3.*** ***Izvješće o stanju zaštite od požara za područje Općine Matulji u 2024.godini***

**PREDSJEDNICA** Općinskog vijeća konstatira da je materijal uz ovu točku dostavljen vijećnicima. Predsjednica otvara raspravu te s obzirom da se nitko nije javio za raspravu daje Izvješće o stanju zaštite od požara za područje Općine Matulji u 2024.godini na usvajanje.

.

**OPĆINSKO VIJEĆE je sa 12 glasova ZA (JEDNOGLASNO) usvojilo Izvješće o stanju zaštite od požara za područje Općine Matulji u 2024.godini.**

***AD-4.*** ***Izvješće o izvršenju Plana djelovanja Općine Matulji u području prirodnih nepogoda za 2024.godinu***

**PREDSJEDNICA** Općinskog vijeća konstatira da je materijal uz ovu točku dostavljen vijećnicima.

**PREDSJEDNICA** Općinskog vijeća otvara raspravu te s obzirom da se nitko nije javio za raspravu daje Izvješće o izvršenju Plana djelovanja Općine Matulji u području prirodnih nepogoda za 2024.godinu na usvajanje.

**OPĆINSKO VIJEĆE je sa 12 glasova ZA (JEDNOGLASNO) usvojilo** **Izvješće o izvršenju Plana djelovanja Općine Matulji u području prirodnih nepogoda za 2024.godinu .**

***AD-5*. *Prijedlog Odluke o socijalnoj skrbi***

**PREDSJEDNICA** Općinskog vijeća konstatira da je materijal uz ovu točku dostavljen vijećnicima. O ovoj točki dnevnog reda očitovao se Odbor za Statut, Poslovnik i normativnu djelatnost. Predlagatelj ima amandmane na ovu Odluku te je pozvan da upozna prisutne s amandmanima koje su vijećnici primili elektroničkom poštom. Amandman je isključivo tehničke prirode zbog same primjene izmjene Odluke te su povećani cenzusi.

Irena Gauš ukratko obrazlaže prijedlog Odluke o socijalnoj skrbi.

**PREDSJEDNICA** Općinskog vijeća otvara raspravu te s obzirom da se nitko nije javio za raspravu daje prijedlog Odluke o socijalnoj skrbi sa amandmanima na glasanje.

**OPĆINSKO VIJEĆE je sa 12 glasova ZA (JEDNOGLASNO) donijelo Odluku o socijalnoj skrbi.**

**AD-6. Prijedlog Odluke o sufinanciranju troškova medicinski pomognute oplodnje**

**PREDSJEDNICA** Općinskog vijeća konstatira da je materijal uz ovu točku dostavljen vijećnicima. O ovoj točki dnevnog reda očitovao se Odbor za Statut, Poslovnik i normativnu djelatnost, otvara raspravu te s obzirom da se nitko nije javio na raspravu daje Prijedlog Odluke o sufinanciranju troškova medicinski pomognute oplodnje na glasanje.

**OPĆINSKO VIJEĆE je sa 12 glasova ZA (JEDNOGLASNO) donijelo Odluku o sufinanciranju troškova medicinski pomognute oplodnje.**

**AD-7. Prijedlog** **Odluke o kriterijima za ostvarivanje prava na sufinanciranje troškova programa predškolskog odgoja i obrazovanja u ustanovama drugih osnivača te u objektima na području Primorsko-goranske županije**

**PREDSJEDNICA** Općinskog vijeća konstatira da je materijal uz ovu točku dostavljen vijećnicima. O ovoj točki dnevnog reda očitovao se Odbor za Statut, Poslovnik i normativnu djelatnost. Poziva se predlagatelja za dodatno objašnjenje.

Vijećnik Sandro Pecman ima amandman pa se poziva da upozna vijeće s amandmanom. Dozvola za amandman je sa 11 glasova ZA i 1 glas PROTIV odobrena. Vijećnik predlaže izmjenu prijedloga Odluke na način da se pokuša roditelje bez obzira gdje smještaju djecu (obrt ili predškolska ustanova), staviti u isti položaj. Predsjednica poziva načelnika da se očituje na amandman. Nakon pojašnjenja općinskog načelnika, predsjednica predlaže kratku pauzu. Nakon pauze nastavlja se rasprava.

Predsjednica konstatira da se kolega Arsen Sušanj priključio vijećnici te je sada 13 vijećnika.

Općinski načelnik prihvaća amandman s napomenom da će provedba Odluke biti zahtjevna.

**OPĆINSKO VIJEĆE je sa 13 glasova ZA (JEDNOGLASNO) donijelo Odluku o kriterijima za ostvarivanje prava na sufinanciranje troškova programa predškolskog odgoja i obrazovanja u ustanovama drugih osnivača te u objektima na području Primorsko-goranske županije.**

**AD-8. Prijedlog Odluke o raspolaganju nekretninama Općine Matulji**

**PREDSJEDNICA** Općinskog vijeća konstatira da je materijal uz ovu točku dostavljen vijećnicima. O ovoj točki dnevnog reda očitovao se Odbor za Statut, Poslovnik i normativnu djelatnost i Odbor za poslovni prostor, stambene poslove i imovinsko-pravna pitanja. Poziva se predlagatelja da li ima dodatna obrazloženja. Predlagatelj ima amandmane pa se poziva da obrazloži amandmane.

**PREDSJEDNICA** Općinskog vijeća otvara raspravu te s obzirom da se nitko nije javio za raspravu daje prijedlog Odluke o raspolaganju nekretninama Općine Matulji sa amandmanima na glasanje.

**OPĆINSKO VIJEĆE** **je sa 11 glasova ZA i 2 glasa SUZDRŽAN donijelo Odluku o raspolaganju nekretnina Općine Matulji.**

**AD-9. Godišnji izvještaj o izvršenju Proračuna Općine Matulji za 2024. godinu**

**PREDSJEDNICA** Općinskog vijeća konstatira da je materijal uz ovu točku dostavljen vijećnicima. O ovoj točki dnevnog reda očitovao se Odbor za statut, poslovnik i normativnu djelatnost te Odbor za proračun i financije, otvara raspravu.

**NEVIO KLARIĆ** – sudjeluje u raspravi o izvršenju Proračuna Općine Matulji za 2024. godinu, te kritizira slabije izvršenje pojedinih aktivnosti.

**OPĆINSKI NAČELNIK** – sudjeluje u raspravi o izvršenje Proračuna i pojašnjava način trošenja sredstava Mjesnih odbora.

**ENI ŠEBALJ** - pohvaljuje Odsjek društvenih djelatnosti jer mu je izvršenje gotovo 100% jer da nema tog izvršenja, izvršenje proračuna Općine Matulji bilo bi daleko niže.

**PREDSJEDNICA** Općinskog vijećabudući da nema više raspravedaje Godišnji izvještaj o izvršenju Proračuna Općine Matulji za 2024. godinu na glasanje.

**OPĆINSKO VIJEĆE je sa 9 glasova ZA i 4 glasova SUZDRŽAN donijelo Godišnji izvještaj o izvršenju Proračuna Općine Matulji za 2024. godinu.**

**AD-10. Izvješće** **o izvršenju Programa građenja komunalne infrastrukture za 2024.godinu**

**PREDSJEDNICA** Općinskog vijeća konstatira da je materijal uz ovu točku dostavljen vijećnicima. O ovoj točki dnevnog reda očitovao se Odbor za statut, poslovnik i normativnu djelatnost te se otvara rasprava.

Ronald Puharić započinje sa uvodnim objašnjenjem. Govori kako najveći udio novaca ide na nerazvrstane ceste što čini 79%, 15% čine javne zelene površine dok se na svu preostalu infrastrukturu odnosi svega 6%.

Predsjednica govori kako je tužno da izvršenje određene gradnje komunalne infrastrukture nije realizirano. Postavlja pitanje kako druge općine i gradovi uspiju to napraviti, a naša općina ne.

**PREDSJEDNICA** Općinskog vijeća budući da nema više rasprave daje na prihvaćanje Izvješće o izvršenju Programa građenja komunalne infrastrukture za 2024.godinu.

**OPĆINSKO VIJEĆE je sa 7 glasova ZA i 6 glasova SUZDRŽAN prihvatilo Izvješće o izvršenju Programa građenja komunalne infrastrukture za 2024.godinu.**

***AD-11. Izvješće o izvršenju Programa održavanja komunalne infrastrukture za 2024.godinu***

**PREDSJEDNICA** Općinskog vijeća konstatira da je materijal uz ovu točku dostavljen vijećnicima. O ovoj točki dnevnog reda očitovao se Odbor za statut, poslovnik i normativnu djelatnost, otvara se rasprava te s obzirom da se nitko nije javio na raspravu predsjednica Općinskog vijeća daje na prihvaćanje Izvješće o izvršenju Programa održavanja komunalne infrastrukture za 2024.godinu.

**O****PĆINSKO VIJEĆE je sa 9 glasova ZA i 4 glasova SUZDRŽAN prihvatilo Izvješće o izvršenju Programa održavanja komunalne infrastrukture za 2024.godinu.**

***AD-12.*** ***Izvješće o izvršenju Programa korištenja sredstava naknade za promjenu namjene poljoprivrednog zemljišta u 2024.godini***

**PREDSJEDNICA** Općinskog vijeća konstatira da je materijal uz ovu točku dostavljen vijećnicima. O ovoj točki dnevnog reda očitovao se Odbor za statut, poslovnik i normativnu djelatnost te Odbor za proračun i financije, otvara se rasprava te s obzirom da se nitko nije javio na raspravu predsjednica Općinskog vijeća daje na prihvaćanje Izvješće o izvršenju Programa korištenja sredstava naknade za promjenu namjene poljoprivrednog zemljišta u 2024.godini.

**OPĆINSKO VIJEĆE je sa 13 glasova ZA (JEDNOGLASNO) prihvatilo Izvješće o izvršenju Programa korištenja sredstava naknade za promjenu namjene poljoprivrednog zemljišta u 2024.godini.**

***AD-13.*** ***Izvješće o izvršenju Programa korištenja sredstava naknade za zadržavanje nezakonito izgrađenih zgrada u prostoru u 2024.godini***

**PREDSJEDNICA** Općinskog vijeća konstatira da je materijal uz ovu točku dostavljen vijećnicima. O ovoj točki dnevnog reda očitovao se Odbor za statut, poslovnik i normativnu djelatnost te Odbor za proračun i financije, otvara se rasprava te s obzirom da se nitko nije javio na raspravu predsjednica Općinskog vijeća daje na prihvaćanje Izvješće o izvršenju Programa korištenja sredstava naknade za zadržavanje nezakonito izgrađenih zgrada u prostoru u 2024.godini.

**OPĆINSKO VIJEĆE je sa 13 glasova ZA (JEDNOGLASNO) prihvatilo Izvješće o izvršenju Programa korištenja sredstava naknade za zadržavanje nezakonito izgrađenih zgrada u prostoru u 2024.godini.**

***AD-14.*** ***Izvješće o izvršenju Programa utroška sredstava šumskog doprinosa u 2024.godini***

**PREDSJEDNICA** Općinskog vijeća konstatira da je materijal uz ovu točku dostavljen vijećnicima. O ovoj točki dnevnog reda očitovao se Odbor za statut, poslovnik i normativnu djelatnost te Odbor za proračun i financije, otvara se rasprava te s obzirom da se nitko nije javio na raspravu predsjednica Općinskog vijeća daje na prihvaćanje Izvješće o izvršenju Programa utroška sredstava šumskog doprinosa u 2024.godini.

**OPĆINSKO VIJEĆE je sa 13 glasova ZA (JEDNOGLASNO) prihvatilo Izvješće o izvršenju Programa utroška sredstava šumskog doprinosa u 2024.godini.**

***AD-15.*** ***Izvještaj o korištenju sredstava proračunske zalihe za razdoblje od 01.10. do 31.12. 2024. godine***

U 18,36 h vijećnica Eni Šebalj je izašla iz vijećnice.

**PREDSJEDNICA** Općinskog vijeća konstatira da je materijal uz ovu točku dostavljen vijećnicima. O ovoj točki dnevnog reda očitovao se Odbor za proračun i financije, otvara se rasprava te s obzirom da se nitko nije javio na raspravu predsjednica Općinskog vijeća daje na glasanje Izvještaj o korištenju sredstava proračunske zalihe za razdoblje od 01.10. do 31.12. 2024. godine.

**OPĆINSKO VIJEĆE je sa 12 glasova ZA (JEDNOGLASNO) primilo na znanje Izvještaj o korištenju sredstava proračunske zalihe za razdoblje od 01.10. do 31.12. 2024. godine.**

***AD-16.*** ***Prijedlog Odluke o raspodjeli rezultata poslovanja za 2024. godinu***

**PREDSJEDNICA** Općinskog vijeća konstatira da je materijal uz ovu točku dostavljen vijećnicima. O ovoj točki dnevnog reda očitovao se Odbor za proračun i financije, otvara se rasprava te s obzirom da se nitko nije javio na raspravu predsjednica Općinskog vijeća daje na glasanje Prijedlog Odluke o raspodjeli rezultata poslovanja za 2024. godinu.

**OPĆINSKO VIJEĆE je sa 12 glasova ZA (JEDNOGLASNO) donijelo je Odluku o raspodjeli rezultata poslovanja za 2024. godinu.**

***AD-17.*** ***Prijedlog*** ***Izmjena i dopuna Proračuna Općine Matulji za 2025.godinu***

**PREDSJEDNICA** Općinskog vijeća konstatira da je materijal uz ovu točku dostavljen vijećnicima. O ovoj točki dnevnog reda očitovao se Odbor za proračun i financije.

Načelnik započinje sa uvodnom riječi. Govori o projektima koji se nalaze u tom dokumentu, o kojima se priča već duže vrijeme te su dobili građevinske dozvole kao što su dječji vrtić, vatrogasni dom Mune, rekonstrukcija doma Lisina, energetska obnova škole Brešca, te u konačnici Hangar.

Predsjednica Općinskog vijeća otvara raspravu. Raspravlja se o Hangaru, kako se to planira napraviti, kako će izgledati taj projekt pošto je to veliki kapitalni projekt i svi bi trebali biti obavješteni o tome, čemu će služiti. Zasad još nema velikih detalja pošto se projekt još uvijek projektira, ali objašnjava se što će se sve unutra nalaziti.

**PREDSJEDNICA** Općinskog Vijeća zatvara raspravu te daje na glasanje Prijedlog Izmjena i dopuna Proračuna Općine Matulji za 2025.godinu.

**OPĆINSKO VIJEĆE je sa 11 glasova ZA i 1 glas SUZDRŽAN donijelo je Izmjene i dopune Proračuna Općine Matulji za 2025.godinu.**

***AD-18.*** ***Prijedlog Odluke o izmjeni Odluke o izvršavanju Proračuna Općine Matulji za 2025. godinu***

**PREDSJEDNICA** Općinskog vijeća konstatira da je materijal uz ovu točku dostavljen vijećnicima. O ovoj točki dnevnog reda očitovao se Odbor za statut, poslovnik i normativnu djelatnost te Odbor za proračun i financije, otvara se rasprava te s obzirom da se nitko nije javio na raspravu predsjednica Općinskog vijeća daje na glasanje Prijedlog Odluke o izmjeni Odluke o izvršavanju Proračuna Općine Matulji za 2025. godinu.

**OPĆINSKO VIJEĆE je sa 12 glasova ZA (JEDNOGLASNO) donijelo je Odluku o izmjeni Odluke o izvršavanju Proračuna Općine Matulji za 2025. godinu.**

***AD-19.*** ***Prijedlog 1. Izmjena Programa građenja komunalne infrastrukture za 2025. godinu***

**PREDSJEDNICA** Općinskog vijeća konstatira da je materijal uz ovu točku dostavljen vijećnicima. Otvara raspravu te s obzirom da se nitko nije javio na raspravu predsjednica Općinskog vijeća daje na glasanje Prijedlog 1. Izmjena Programa građenja komunalne infrastrukture za 2025. godinu.

**OPĆINSKO VIJEĆE je sa 12 glasova ZA (JEDNOGLASNO) donijelo Izmjene Programa građenja komunalne infrastrukture za 2025. godinu.**

***AD-20. Prijedlog 1. Izmjena Programa održavanja komunalne infrastrukture za 2025. godinu***

**PREDSJEDNICA** Općinskog vijeća konstatira da je materijal uz ovu točku dostavljen vijećnicima. Otvara raspravu te s obzirom da se nitko nije javio na raspravu predsjednica Općinskog vijeća daje na glasanje Prijedlog 1. Izmjena Programa održavanja komunalne infrastrukture za 2025. godinu.

**OPĆINSKO VIJEĆE je sa 12 glasova ZA (JEDNOGLASNO) donijelo Izmjene Programa održavanja komunalne infrastrukture za 2025. godinu.**

Sjednica Općinskog vijeća Općine Matulji završila je u 18.45 sati.

Ovjerovitelji: Gordana Galešić

Sandro Pecman

Predsjednica

Općinskog vijeća Općine Matulji

Iva Letina